**Ungdomsrådet – retningslinjer for tildeling og bruk av tilskudd**

I tillegg til Ungdomsrådets ordinære driftsbudsjett tildeles Ungdomsrådet et tilskudd på kr 30 000,- pr år.

**Disse midlene vil disponeres på følgende måte:**

Ungdomsrådet fordeler pengene til ulike lag og organisasjoner i Gol kommune, som lager ungdomsarrangementer. Disse fordeles etter søknad fra lag og organisasjoner.

Ungdomsrådet gjennomfører selv ungdomsarrangementer for alle ungdommer i Gol kommune og kan bruke av potten til dette.

Ungdomsrådet kan også bruke midlene på en studietur, foredrag eller annet som er relevant kompetanseheving for medlemmene av ungdomsrådet.

**Søknadskriterier til tilskudd fra ungdomsrådet:**

Tiltakene skal være av begrenset varighet og omfang, og kan gjennomføres etter søknaden er innvilget av ungdomsrådet. Det utbetales ikke penger hvis ingen søknader mottas. Det kreves budsjett over hva pengene skal brukes til og et kontrollert regnskap over hva pengene er brukt til ved årets slutt.

**Krav til bruk av midlene som deles ut:**

* Pengene skal brukes til å styrke ungdomsmiljøet til unge i målgruppen 12 til 20 år
* Unge skal være med i arbeidet med planlegging og gjennomføring av tiltaket, gjerne være søknadsskrivere
* Tiltakene skal være av begrenset varighet og skal ikke brukes til ordinær drift
* Pengene kan brukes til mindre engangsinvesteringer, men skal ikke medføre kommunale driftskostnader
* Pengene kan brukes til leie av instruktører til bestemte kurs eller aktivitetstiltak av begrenset varighet, men det skal ikke medføre at Gol kommune får arbeidsgiveransvar
* Tiltak som bygger på frivillig innsats foretrekkes, såkalt «svart arbeid” er ikke tillatt

**Søknaden må inneholde:**

* En beskrivelse av prosjektet
* Eventuell lokalisering av prosjektet / anlegget
* Eierskapsforhold
* Oversikt over hvem som har ansvar for prosjektet/arrangementet
* Tidsramme på prosjektet
* Budsjett
* Oversikt om det tidligere har blitt søkt om tilskudd, og om det er eventuelt er blitt innvilget
* Ønskelig at de som får midler, dokumenterer og gjerne publiserer dette i avisa

Søknad sendes til postmottak@gol.kommune.no Merk: Gol ungdomsråd

|  |
| --- |
| Navn på lag eller organisasjon: |
| Kontaktperson: |
| E- post: |
| Telefon: |
| Adresse: |
| Kontonummer: |
| Prosjektnavn: |
| Kort beskrivelse av prosjektet: |
| Tidsramme for prosjektet: |
| Målgruppe for prosjektet: |
| Antall deltagere i prosjektet: |
| Andre kommentarer merknader: |
| Beskrivelse av Inntekter: |
| Beskrivelse av Utgifter: |
| Søknadsbeløp: |